По принцип е възможно, но не се препоръчва, особено за държави, където английският език не е майчин. Нормално, преди да се започне с Reading Assistant, се преминават първо и второ ниво на Fast ForWord. След това паралелно се продължава с Fast ForWord и Reading Assistant. Първите две нива на Fast ForWord са важни, защото те подготвят мозъка на ученика да чува всички звуци и да ги обработва. Освен това, той усвоява необходимия минимум езикови умения, лексика и граматика. Човек произнася звуците така, както ги чува неговият мозък. До голяма степен на това се дължи и акцента на човека. След като мозъкът започне да чува и обработва правилно звуците, с помощта на Reading Assistant се създават условия акцентът, характерен за различните държави, да намалее или да се премахне.